
Европейският парламент,
–	като взе предвид предложението на Комисията до Парламента и до Съвета (COM(2023)0515),
–	като взе предвид член 294, параграф 2, член 21, параграф 2 и член 114 от Договора за функционирането на Европейския съюз, съгласно които Комисията е внесла предложението в Парламента (C9‑0327/2023),
–	като взе предвид член 294, параграф 3 от Договора за функционирането на Европейския съюз,
–	като взе предвид становището на Европейския икономически и социален комитет от 17 януари 2024 г.[footnoteRef:1], [1:  	Все още непубликувано в Официален вестник.] 

–	като взе предвид член 59 от своя Правилник за дейността,
–	като взе предвид становището на комисията по правни въпроси,
–	като взе предвид доклада на комисията по вътрешния пазар и защита на потребителите (A9-0006/2024),
1.	приема изложената по-долу позиция на първо четене;
2.	приканва Комисията да се отнесе до него отново, в случай че замени своето предложение с друг текст, внесе или възнамерява да внесе съществени промени в това предложение;
3.	възлага на своя председател да предаде позицията на Парламента съответно на Съвета и на Комисията, както и на националните парламенти.

P9_TC1-COD(2023)0314
Позиция на Европейския парламент, приета на първо четене на 13 март 2024 г. с оглед на приемането на Регламент (ЕС) 2024/... на Европейския парламент и на Съвета за изменение на регламенти (ЕС) № 1024/2012 и (ЕС) 2018/1724 по отношение на използването на Информационната система за вътрешния пазар и единния цифров портал за целите на някои изисквания, определени в Директива (ЕС).../... на Европейския парламент и на Съвета относно европейските трансгранични сдружения (COM(2023)0516)
(текст от значение за ЕИП)
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Договора за функционирането на Европейския съюз, и по-специално член 21, параграф 2 и член 114 от него,
като взеха предвид предложението на Европейската комисия,
след предаване на проекта на законодателния акт на националните парламенти,
като взеха предвид становището на Европейския икономически и социален комитет[footnoteRef:2], [2: 	Препратка към становището] 

в съответствие с обикновената законодателна процедура,


като имат предвид, че:
(1)	С Директива (ЕС) на Европейския парламент и на Съвета относно европейските трансгранични сдружения (COM(2023)516)[footnoteRef:3] се определят мерки за координиране на условията за създаване и функциониране на „европейски трансгранични сдружения“ (ECBA) с цел улесняване на ефективното упражняване на свободата на движение на сдруженията с нестопанска цел, действащи на вътрешния пазар. [3: 	Директива на Европейския парламент и на Съвета от ... относно европейските трансгранични сдружения (препратка към ОВ).] 

(2)	Съгласно член 3028, параграф 2 от Директива COM(2023)516 административното сътрудничество и обменът на информация между компетентните органи на държавите членки се осъществяват чрез Информационната система за вътрешния пазар (ИСВП), създадена с Регламент (ЕС) № 1024/2012 на Европейския парламент и на Съвета[footnoteRef:4]. Поради тази причина в ИСВП следва да бъдат създадени необходимите процедури за административно сътрудничество и процедурите за обмен на информация между компетентните органи. [Изм. 1] [4: 	Регламент (ЕС) № 1024/2012 на Европейския парламент и на Съвета от 25 октомври 2012 г. относно административно сътрудничество посредством Информационната система за вътрешния пазар и за отмяна на Решение 2008/49/ЕО на Комисията („Регламент за IMI“) (ОВ L 316, 14.11.2012 г., стр. 1).] 



(3)	В съответствие с членове 2 и 3 от Регламент (ЕС) 2018/1724 на Европейския парламент и на Съвета[footnoteRef:5] единната цифрова платформа предоставя достъп до информация, до процедури и до услуги за оказване на помощ и решаване на проблеми на граждани на Съюза, физически лица, пребиваващи в държава членка, и юридически лица със седалище в държава членка. Оперативната част и приложение I към Регламент (ЕС) 2018/1724 следва да бъдат изменени с настоящия регламент, за да се гарантира, че обхватът не се разбира като ограничен до гражданите и предприятията и засяга юридически лица, различни от предприятия, като например ECBA. [Изм. 2] [5: 	Регламент (ЕС) 2018/1724 на Европейския парламент и на Съвета от 2 октомври 2018 г. за създаване на единна цифрова платформа за предоставяне на достъп до информация, до процедури и до услуги за оказване на помощ и решаване на проблеми и за изменение на Регламент (ЕС) № 1024/2012 (ОВ L 295, 21.11.2018 г., стр. 1).] 

(4)	Регламент (ЕС) 2018/1724 на Европейския парламент и на Съвета[footnoteRef:6], с който беше създадена единната цифрова платформа, предвижда общи правила за предоставянето онлайн на информация, процедури и услуги за оказване на помощ, които са от значение за функционирането на вътрешния пазар. Процедурите, обхванати от настоящия регламент, следва да отговарят на изискванията на Регламент (ЕС) 2018/1724, за да се гарантира, че всяко ECBA може да се възползва изцяло от онлайн процедури и от трансграничния автоматизиран обмен на удостоверителни документи в съответствие с принципа на еднократност. Тези процедури обхващат подаването на заявление за регистрация на ECBA и процедурата за преместване на седалището на ECBA. [6: 	Регламент (ЕС) 2018/1724 на Европейския парламент и на Съвета от 2 октомври 2018 г. за създаване на единна цифрова платформа за предоставяне на достъп до информация, до процедури и до услуги за оказване на помощ и решаване на проблеми и за изменение на Регламент (ЕС) № 1024/2012 (ОВ L 295, 21.11.2018 г., стр. 1).] 



(5)	Поради това регламенти (ЕС) № 1024/2012 и (ЕС) 2018/1724 следва да бъдат съответно изменени,
(5a)	В съответствие с член 42, параграф 1 от Регламент (ЕС) 2018/1725 беше проведена консултация с Европейския надзорен орган по защита на данните, който представи становище на 31 октомври 2023 г., [Изм. 3]
ПРИЕХА НАСТОЯЩИЯ РЕГЛАМЕНТ:


Член 1
Изменение на Регламент (ЕС) № 1024/2012
В приложението към Регламент (ЕС) № 1024/2012 се добавя следната нова точка 16:
„16.	Директива (ЕС) на Европейския парламент и на Съвета относно европейските трансгранични сдружения (COM(2023)516)*: член 19, параграф 2, член 19, параграф 4, член 23, параграф 5, член 23, параграф 6, член 23, параграф 7, член 24, параграф 3, член 25, параграф 6 и член 27.“.
____________________
* (Препратка към ОВ).“


Член 2
Изменения на Регламент (ЕС) 2018/1724
Регламент (ЕС) 2018/1724 се изменя, както следва:
1)	В член 1, параграф 1 буква а) се заменя със следното:
„а)	създаването и функционирането на единна цифрова платформа, с която на гражданите, предприятията и юридическите лица, различни от предприятия, се осигурява лесен достъп до висококачествена информация, до ефикасни процедури и до ефективни услуги за оказване на помощ и решаване на проблеми във връзка с правилата на Съюза и националните правила, приложими за гражданите, предприятията и юридическите лица, различни от предприятия, които упражняват или възнамеряват да упражняват правата си, произтичащи от правото на Съюза в областта на вътрешния пазар по смисъла на член 26, параграф 2 ДФЕС;.“


2)	В член 1, параграф 1 буква б) се заменя със следното:
„б)	използването на процедури от трансгранични потребители и прилагането на принципа на еднократност във връзка с процедурите, изброени в приложение II към настоящия регламент, и процедурите, предвидени в директиви 2005/36/ЕО, 2006/123/ЕО, 2014/24/ЕС, 2014/25/ЕС и …/…*;“.
____________________
„* Директива на Европейския парламент и на Съвета от ... относно европейските трансгранични сдружения (препратка към ОВ)..“
3)	В член 2, параграф 2 буква в) се заменя със следното:
„в)	информация и хипервръзки към услуги за оказване на помощ и решаване на проблеми, които са изброени в приложение III или посочени в член 7 и които гражданите, предприятията и юридическите лица, различни от предприятия, могат да използват, ако имат въпроси или проблеми, свързани с правата, задълженията, правилата или процедурите, посочени в букви а) и б) от настоящия параграф..“


4)	В член 14 параграф 1 се заменя със следното:
„1.	За целите на обмена на удостоверителни документи за онлайн процедурите, изброени в приложение II към настоящия регламент, и за процедурите, предвидени в директиви 2005/36/ЕО, 2006/123/ЕО, 2014/24/ЕС, 2014/25/ЕС и …/…/…, Комисията, в сътрудничество с държавите членки, установява техническа система за автоматизиран обмен на удостоверителни документи между компетентните органи в различни държави членки (наричана по-долу „техническата система“)..“
5)	Приложение I към Регламент (ЕС) 2018/1724 се изменя, както следва:
а)	Заглавието се заменя със следното:
„Списък на областите на информация от значение за гражданите, предприятията и юридическите лица, различни от предприятия, със седалище в държава членка, при упражняване на техните права във връзка с вътрешния пазар, посочени в член 2, параграф 2, буква а)..


aa)	в „Области на информация, свързани с предприятията“ буква Й. се заменя със следното:
[bookmark: _GoBack]„Области на информация, свързани с предприятията:
	Област
	ИНФОРМАЦИЯ ОТНОСНО ПРАВАТА, ЗАДЪЛЖЕНИЯТА И ПРАВИЛАТА

	Й. Започване, извършване и приключване на стопанска дейност
	1. регистриране, преобразуване или прекратяване на стопанска дейност (регистрационни процедури и правни форми за извършването на стопанска дейност)
2. преместване на седалището на предприятие в друга държава членка.
2а. задължения на кредиторите и права на работниците във връзка с преместването на седалището на предприятие в друга държава членка
3. права върху интелектуалната собственост (подаване на заявка за патент, регистриране на търговска марка, чертеж или дизайн, получаване на лиценз за възпроизвеждане)
4. справедливост и прозрачност при търговските практики, включително права на потребителите и гаранции във връзка с продажбата на стоки и услуги
5. предлагане на онлайн услуги за трансгранични плащания при продажбата на стоки и услуги онлайн
6. права и задължения, произтичащи от договорното право, включително лихви за забава
7. производства по несъстоятелност и ликвидация на дружества
8. кредитно застраховане
9. сливания на дружества или продажба на предприятие
10. гражданска отговорност на членовете на управителния съвет или директорите на дружество
11. правила и задължения във връзка с обработването на лични данни”


 [Изм. 4]
б)	Добавят се следните области на информация:
„Области на информация, свързани с юридически лица, различни от предприятия, със седалище в държава членка:
	AA. Създаване, управление и закриване на юридическо лице, различно от предприятие
	1. регистриране, промяна на правната форма или закриване на юридическо лице, различно от предприятие (процедури по регистрация и правни форми)
2. преместване на седалището на юридическо лице, различно от предприятие, в друга държава членка
2а. задължения по отношение на кредиторите и правата на работниците във връзка с преместването на седалището на юридическо лице, различно от предприятие, в друга държава членка
3. права върху интелектуалната собственост (подаване на заявка за патент, регистриране на търговска марка, чертеж или дизайн, получаване на лиценз за възпроизвеждане)
4. справедливост и прозрачност при търговските практики, включително права на потребителите и гаранции във връзка с продажбата на стоки и услуги
5. предлагане на онлайн услуги за трансгранични плащания при продажбата на стоки и услуги онлайн
6. права и задължения, произтичащи от договорното право, включително лихви за забава
7. производства по несъстоятелност и ликвидация на юридически лица, различни от предприятия
8. кредитно застраховане
9. сливания или продажби на юридическо лице, различно от предприятие
10. гражданска отговорност на членовете на управителния съвет или директорите на юридическо лице, различно от предприятие
11. правила и задължения във връзка с обработването на лични данни

	AБ. Наети лица
	1. условия на труд, предвидени в законов или подзаконов нормативен акт (включително работно време, платен отпуск, право на отпуск, права и задължения във връзка с извънреден труд, медицински прегледи, прекратяване на договори, уволнения и съкращения)
2. социалноосигурителни права и задължения в Съюза (регистрация като работодател, регистрация на служители, уведомяване на служител за изтичането на срока на договор, плащане на социалноосигурителни вноски, права и задължения във връзка с пенсии)
3. наемане на работа на работници в други държави членки (командироване на работници, правила относно свободното предоставяне на услуги, изисквания по отношение на пребиваването на работниците)
4. равно третиране (правила за забрана на дискриминация на работното място, правила за равно заплащане за мъжете и жените и равно заплащане на наети лица на срочни или на безсрочни трудови договори)
5. правила относно представителството на персонала

	AВ. Данъци
	1. ДДС: информация относно общите правила, ставките и освобождаванията от данък, регистриране по ДДС и заплащане на данъка, възстановяване на заплатен данък
2. акцизи: информация относно общите правила, ставките и освобождаванията, регистрация за целите на акцизите и плащане на акцизи, възстановяване на заплатен акциз
3. мита и други данъци и такси, налагани върху вноса
4. митнически процедури за внос и износ съгласно Митническия кодекс на Съюза
5. други данъци: плащане, ставки, данъчни декларации

	AГ. Стоки 
	1. получаване на маркировка „CE“ 
2. правила и изисквания относно продуктите
3. определяне на приложимите стандарти, технически спецификации и сертифициране на продукти
4. взаимно признаване на продукти, спрямо които не се прилагат спецификации на Съюза
5. изисквания по отношение на класирането, етикетирането и опаковането на опасни химични вещества
6. продажби от разстояние и извън търговския обект: информация, която трябва да се предоставя предварително на клиентите, писмено потвърждение на договор, отказ от договор, доставяне на стоките, други специфични задължения
7. дефектни продукти: права на потребителите и гаранции, следпродажбени отговорности, способи за обезщетяване на увредено лице
8. сертифициране, етикетиране (EMAS, енергийни етикети, екопроектиране, екомаркировка на ЕС)
9. рециклиране и управление на отпадъците

	AД. Услуги 
	1. получаване на лицензи, разрешения или разрешителни за създаването и работата на юридически лица, различни от предприятия
2. уведомяване на властите за трансгранични дейности
3. признаване на професионални квалификации, включително професионално образование и обучение

	AЕ. Финансиране на юридическо лице, различно от предприятие
	1. получаване на достъп до финансиране на равнището на Съюза, включително програми на Съюза за финансиране и безвъзмездни средства
2. получаване на достъп до финансиране на национално равнище
3. инициативи, насочени към юридически лица, различни от предприятия (обмен, програми за наставничество и др.)

	AЖ. Обществени поръчки
	1. участие в тръжни процедури за обществени поръчки: правила и процедури
2. представяне на оферта онлайн в отговор на покана за представяне на оферти
3. съобщаване на нередности във връзка с тръжната процедура

	AЗ. Здравословни и безопасни условия на труд
	1. задължения във връзка със здравето и безопасността по отношение на различните видове дейности, включително предотвратяване на рисковете, информация и обучение


“ [Изм. 5]


Член 3
Влизане в сила
Настоящият регламент влиза в сила на двадесетия ден след деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави членки.
Съставено в … на […] година.
За Европейския парламент	За Съвета
Председател	Председател
EN		EN
EN		EN

